Γρηγόρης Πολύζος

Ο Γρηγόρης Πολύζος (Αθήνα, 28 Αυγούστου 1986) είναι Έλληνας συνθέτης, ενορχηστρωτής και καθηγητής ανώτερων θεωρητικών και πιάνου.

 Βιογραφία 
Ο Γρηγόρης Πολύζος γεννήθηκε το 1986 στο Μαρούσι Αττικής. Ξεκίνησε να σπουδάζει μουσική σε ηλικία 7 ετών στο Πυθαγόρειο ωδείο απ’ όπου και πήρε τα πτυχία ειδικού αρμονίας, ηλεκτρικού οργάνου (με διάκριση), αντίστιξης, φούγκας, πιάνου.

Το 2013 παίρνει  το δίπλωμα σύνθεσης με καθηγητή τον Ιωάννη Αυγερινό.

Το 2018 τελειώνει το μεταπτυχιακό του στην σύνθεση, στο τμήμα μουσικών σπουδών του Ιονίου Πανεπιστημίου με καθηγητή τον Ιωσήφ Παπαδάτο.

Από το 2004 διδάσκει υποχρεωτικά και ανώτερα θεωρητικά και πιάνο.

Παράλληλα γράφει τραγούδια πάνω σε στίχους διάφορων στιχουργών καθώς και ορχηστικά κομμάτια.

Το 2010 γνωρίζεται με τον συνθέτη Νίκο Ζούδιαρη ο οποίος και αναλαμβάνει την παραγωγή του πρώτου του δίσκου ο οποίος κυκλοφόρησε τον Ιούνιο του 2012 από τις εκδόσεις Γαβριηλίδης με τίτλο "Σε τόπους που δεν ξέρω". Περιέχει 9 τραγούδια, στα οποία ο Γρηγόρης Πολύζος υπογράφει την σύνθεση και την ενορχήστρωση. Ερμηνευτές του δίσκου είναι ο Λάκης Χαλκιάς, η Φωτεινή Δάρρα, ο Απόστολος Ρίζος, η πρωτοεμφανιζόμενη Μαρία Κρασοπούλου και ο Νίκος Ζούδιαρης. Ο δίσκος συνολικά είχε πολύ καλή πορεία, τόσο εμπορικά όσο και ραδιοφωνικά, αλλά το τραγούδι που ξεχώρισε ήταν το «Ακατοίκητο νησί» (σε στίχους Γιώργου Σταυλιώτη) με ερμηνευτές τον Νίκο Ζούδιαρη και την Μαρία Κρασοπούλου, το οποίο σημείωσε ραδιοφωνική επιτυχία.

Το 2015 κυκλοφορεί το digital single "Γιατί μ' αρέσει η ζωή"  με ερμηνευτές τον Παντελή Θαλασσινό και την Μαρία Κρασοπούλου, σε στίχους του Πόλυ Κυριάκου.

Το 2016 εκδίδεται τον δεύτερο προσωπικό του δίσκο με τίτλο "Αποστάσεις" με βασική ερμηνεύτρια την Μαρία Κρασοπούλου. Στον δίσκο συμμετέχει ο Κώστας Μακεδόνας. Το τραγούδι που ξεχώρισε ήταν το "Ό,τι αγάπησες δεν είναι πια εκεί" σε στίχους του Πόλυ Κυριάκου.

Το 2019 εκδίδεται την τρίτη του δισκογραφική δουλειά με τίτλο "Πολύχρωμες Ζακέτες" σε στίχους της Αθηνάς Σπανού με ερμηνεύτρια την Πολυξένη Καράκογλου, από την Μικρή Άρκτο.

Το 2020 συνθέτει και κυκλοφορεί το πιανιστικό του έργο "8: in memoriam thanos mikroutsikos" ως φόρο τιμής στην μνήμη του αγαπημένου του συνθέτη Θάνου Μικρούτσικου.

Το 2021 αναλαμβάνει την παραγωγή και ενορχήστρωση του δίσκου "Το πιο δικό μου ψέμα" του πρωτοεμφανιζόμενου ερμηνευτή και στιχουργού Θοδωρή Τσάτσου.

Το 2021 κυκλοφορεί το τραγούδι "Έρωτας σε καραντίνα" με ερμηνευτή τον Παντελή Κυραμαργιό σε στίχους του Θοδωρή Τσάτσου.

Το 2023  κυκλοφορεί το τραγούδι "Tinder" με ερμηνευτή τον Παντελή Κυραμαργιό σε στίχους του Θοδωρή Τσάτσου.

Το 2024 κυκλοφορεί η 4η δισκογραφική του δουλειά με τίτλο Dreamories, η οποία περιλαμβάνει 7 ορχηστρικά κομμάτια με μεγάλη ορχήστρα.

Τραγούδια του έχουν ακουστεί σε όλα τα μεγάλα ραδιόφωνα (Μελωδία, Δεύτερο Πρόγραμμα, Μέντα, Δίεση, στο Κόκκινο κ.α.) και στην κρατική τηλεόραση (ΝΕΤ, στην εκπομπή «Στην υγειά μας» με τον Σπύρο Παπαδόπουλο). Έχει πραγματοποιήσει πλήθος ζωντανών εμφανίσεων σε μεγάλες μουσικές σκηνές της Αθήνας (Σταυρός του Νότου, Ιανός, Αρχιτεκτονική κ.α.) και της επαρχίας.

Το συνθετικό του έργο επεκτείνεται και στον τομέα της μοντέρνας κλασικής μουσικής (έργα για σόλο πιάνο, μικρή ορχήστρα, κουαρτέτο εγχόρδων κ.α.).

Έχει γράψει μουσική για διαφημίσεις και καμπάνιες (galerie de beaute, Ελληνικός Σύνδεσμος Ηλεκτρονικού Εμπορίου κ.α).

Παράλληλα με τις μουσικές του δραστηριότητες είναι πτυχιούχος της σχολής Νηπιαγωγών του Πανεπιστημίου Πατρών (2012).

 Δισκογραφία 
·      "Σε τόπους που δεν ξέρω"'', 2012 εκδόσεις Γαβριηλίδης

·      "Αποστάσεις", 2016 Μικρός Ήρως

·      "Πολύχρωμες Ζακέτες", 2019 Μικρή Άρκτος

·      "Το πιο δικό μου ψέμα" του Θοδωρή Τσάτσου, 2021 MLK (παραγωγή, ενορχήστρωση και σύνθεση 4 τραγουδιών)

·       "Dreamories", 2024 αυτοέκδοση

 Έργα κλασικής μουσικής op. 1: 2 Children’s pieces, για πιάνο (2011)op. 2: Piano prelude, για πιάνο (2013)op. 3: Organ Fantasia, για εκκλησιαστικό όργανο (2015)op. 4: Six images for string Quartet, για κουαρτέτο εγχόρδων (2016)op. 5: Rondo, για κουιντέτο χάλκινων πνευστών (2016)op. 6: Subconscious για Φλάουτο, Κλαρινέτο και πιάνο (2017)op. 7: Circle, για κλαρινέτο και πιάνο (2017)op. 8: Wind, για ορχήστρα πνευστών και κρουστά (2018)op. 9: 8, in memoriam Thanos Mikroutsikos, για πιάνο (2020)op. 10: EAST, για φλάουτο (2020)op. 11: Waiting for Mr. Samuel Beckett, για βιολί και ηλεκτρονικά (2020)op. 12: In Between, για τσέλο (2021)op. 13: Volatile times, για βιολί, μπάσο κλαρινέτο και βιμπράφωνο (2021)op. 14: Contradictions, για μικρό σύνολο (2021)op. 15: 4 emotions, για πιάνο (2022)op. 16: Περσεφόνη, για πιάνο (2022)op. 17: Toccatina, για πιάνο (2023)''

 Συνεντεύξεις 
https://www.tovima.gr/2017/04/25/culture/grigoris-polyzos-milame-aristerostrofa-kai-prattoyme-deksiostrofa/

https://m.naftemporiki.gr/story/1228017

https://www.mixgrill.gr/ar50178el-grigoris-polyzos-anakalyptw-ksana-giati-agapisa-kai-giati-kanw-moysiki.html

https://yourearticles.com/worth-your-click/synenteuksi-me-ton-grigori-polyzo-o-korwnoios-eksathliwse-tous-kallitexnes-oikonomika-toys-dynamwse-kallitexnika/

https://www.mixgrill.gr/ar16511el-gimme-10-o-grigoris-polyzos-grafei-gia-toys-synthetes-poy-thaymazei.html

https://www.polismagazino.gr/%CE%B3%CF%81%CE%B7%CE%B3%CF%8C%CF%81%CE%B7%CF%82-%CF%80%CE%BF%CE%BB%CF%8D%CE%B6%CE%BF%CF%82-%CE%BF%CE%B9-%CF%83%CF%85%CE%BD%CE%B5%CF%81%CE%B3%CE%B1%CF%83%CE%AF%CE%B5%CF%82-%CF%80%CE%BF%CF%85-%CE%BF/

https://www.rockrooster.gr/synenteyksh-o-grhgorhs-polyzos-einai-straight-on-music/

https://colors-music.blogspot.com/2018/12/mixgrill.html

Κατηγορία:Έλληνες συνθέτες
Κατηγορία:Έλληνες τραγουδοποιοί
Κατηγορία:Έλληνες καθηγητές μουσικής